Николай Гумильов
Не виреят цветя у мен…

Превод от руски: Бойко Ламбовски, 1993

chitanka.info

Не виреят цветя у мен.

Хубостта им е някак рехава.

Постоят ден-два и вехнат.

Не виреят цветя у мен.

То и птици не кацат тук.

Само над покрива ще преминат,

а след тях — мъничко перушина.

Даже птици не кацат тук.

Само книги си имам аз.

Осем реда дебели книги.

Вековете текат като лиги

от тази осемчелюстна паст.

Купих ги от един стар букинист —

дрипав, грозен, полусакат,

търгуващ край гробището — отзад.

Купих ги от един стар букинист.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.